
Probiem kauzalnog principa, njegov 
smisao i njegovo rješenje 
i. Uvod. 


Ovaj je problem uvijek suvremen, jer je skopčan s najdublji:n 
pitazjima, koja su odvajkada zaokupljala ljudski duh, i koja ga 
neče ostaviti, dok živi na ovom svijetu, gdje je sve ograničeno, 
promjenljivo i prolazno. Odakle je svijet i sve ono, što se na njemu 
nalazi? Odakle je sve ono, što postaje? Koji je onaj uzrok, kome 
sve ima da zahvali, što jest i što ima? Kakav je onaj posljednji 
uzrok svega? Kakvi su uzroci raznih pojava u svijetu i kakva je 
njihova narav? Kako možemo prema riječima Spasiteljevim »iz 
plodova spoznati drvo«, iz djela čovjekovih njegovu dušu? Sve su 
to pitanja, na koja nema odgovora, ako se niječe kauzalni princip: 
a kriv mora biti odgovor, ako se kauzalnomu principu daje krivi 
smisao, 

Zato razumijemo, kako može biti istina, kad nam kaže Hes- 
sen, profesor filozofije na sveučilištu u Kčlnu, da je problem kau- 
zalnog principa ostao predmetom njegova razmišljanja sve od 
svršetka gimnazijskih nauka te da se ovomu problemu povraćao 
u svim svojim filozofskim djelima, dok mu nije napokon posvetio 
čitavu knjigu'). Razumijemo i »Filozofsku Akademiju bl. Alberta 
V, u K6lnu«, što je metnula među probleme o spoznaji Božjoj i 
onaj o kauzalnom principu"). Jasno nam je i to, zašto raspravlja 
tako opširno o istom problemu jedan od najboljih kršćanskih mi- 
slilaca, dominikanac Garrigon-Lagrange, u svom glasovitom veli- 
kom djelu o Bogu“). Slično i drugi kršćanski, osobito novoskola- 
stički filozofi, od kojih ćemo istaknule zastupnike spomenuti 
tijekom vaše rasprave, Kauzalni princip je kamen smutnje za 
bezvjerce i sve one, koji zaziru od svake nadosjetne spoznaje ili 
metatizike, koje je prvi predmet Bog, kako je već Aristotel spo- 
znao. Najdalekosežnije su posljedice i priznavanja 1 nijekanja kau- 
zalnog principa. 

Stoga se nadam, da mi cijenjeni čitatelji neće zamjeriti, što 
ih pozivam ,da sa mnom promotre problem kauzalnog principa, 
najprije njegov smisao, a onda njegovo rješenje. 


2. Pravi smisao problema kauzalnog principa. 


Smisao svakog problema sadržan je u onom pitanju, na koje 
se traži odgovor; pravi je dakle smisao pravo pitanje. Koje li je 
1) Das Kausalprinzip, Augsburg 1928. 291 stranica, ?*) Probleme der 
Gotteserkenntnis, Miinster 1928, str. 56—79. %) Dieu, son Fxistence et sa 
Nature, Paris 1928, 900 stranica. 

ovo, ne odlučuje običaj, nego stvarna istina. Moglo bi se desiti, 
da ima manjina pravo, a ne većina. Da li je ovo slučaj kod našega 
probiema, nećemo istraživati. Svakako stoji, da problema kauzal- 
nog priacipa nema kod svih filozofa, niti kod svih filozoiskih siru- 
ja isii smisao, Da čujemo poglavita mnijenja, Najprije pozitivističko 
shvaćanje, 

D. Hume, otac pozitivizma, o našeri problemu opširno ra- 
spravlja u svom glavnom djelu'). On zove kauzalnim problemo:a 
pitanje, da li su dogaćaji u svijetu nužno tako povezani, da ispred 
istoga dogataja ide uvijek isti stanoviti događaj tako te možemo 
znati, što ge prije dogodilo, ako znademo, što se sada zbiva. Hu- 
mea nazivaju »klasikom kauzalnog problema«, jer je s velikom 
ostrinom uma iznosio poteškoće protiv kauzalnog principa i protiv 
samoga pojma kauzalnosti, poričući mu svaku stvarnu vrijednost 
i cstavljajući nam samo nadu, da je onaj stanoviti slijed izmedu 
događaja uvijek i svagdje isti, Ipak nije zaslužio te časti, jer mu 
ie rad bio destruktivan. Više odgovara istini, kad ga zovemo s 
Kilpeom'j »ocem pozitivizma« ili empirizma ili, kako bismo mogli 
najjasnje kazati, antimetafizike, t. j. negacije svake filozofije i 
svake zranosti u pravom smislu. S ovim se sudom slaže i Ueber- 
weg-Maog*). Isto veli i španjolski dominikanac kardinal Gonzalez 
u svojoj duhovitoj povijesti filozofije"). 

Za svojim ocem poveli su se i pozitiviste sa svojim najvećim 
icćikom John Stuart Mill-om, koji u svo:n sustavu deduktivne i 
induktivne logike) zove kauzalnim zakonom onu redovitost, s ko- 
jom jedan stanoviti dogačaj slijedi za stanovitim drugim. 

Sa Humecm kažu svi pozitiviste, da mi umećemo kauzalni 
vez izmeću onih događaja, koje vidimo redovito povezane vreme- 
nori: prije nego zamjetimo jednu stanovitu pojavu, redovito za- 
mjećujemo neku drugu također stanovitu promjenu. Ovu. zami- 
šliamo kao uzrok, a onu kao učinak, ali samo na temelju iskustvom 
utvrđene i željom i nadom generalizirane redovitosti, dakle pomo- 
ću one falacije, koja se u logici zoye »post hoc, ergo propter hoc 
— poslije toga, dakle poradi toga«. Nije trebao doći »klasik kau- 
zalnog problema«, da nas uvjeri, da se sofizam i praznom nadom 
ne rješava niti kauzalni problem niti ikoji drugi. Ali Hume je 
sam učinio veliki sofizam, koji se zove »transitus in aliud gerus — 
neosnovani prijelaz u drugo područje«. On je na logičkom polju 
jednostavno prenio rezultat svoga istraživanja u ontološki red. 
Ne našavši stvarni izvor našega pojma i principa kauzalnosti tvrdi 
naime, da uopće kauzalnosti nema, dosljedno niti kauzalnoga 





4) »Treatise on human nature — Rasprava o ljudskoj naravi, 3 sveska. 
London 1739-40. Prvi dio ovoga djela preradio je kasnije ter izdao pod ime- 
nom »An enquiry concerning human understanding — Istraživanje o ljudskom 
razumu«, 5) Einleitung in die Philosophie, 10. izd., Leipzig 1921. 27. #) Geschich- 
te der Philosophie, NI, sv., 12. izd., Berlin 1924, 400—1, 7) francuski prijevod 
Paris 1891, III, sv., 369. *) A _ system ot Logic, Lonđon 1843. 

veza, ali posve neosnovano, Iz toga, što mi, kako Hume misli, ne 
znamo, zašto sudimo, da događaji slijede prema nekom zakonu 
jedan za drugim, i zašto mi razlikujemo uzrok ili učinak, nipošto 
ne slijedi, da onaj redoviti slijed i ona razlika ne postoji. Glavno 
je pitanje ontološke, a ne logičke ili noetičke naravi; glavno je 
istinitost ili stvarna vrijednost, a ne porijetlo naše spoznaje. Hume 
je morao odgovoriti, a nije odgovorio, na pitanje, da li postoji uvi- 
jek i svagdje onaj redoviti slijed između događaja, i zašto postoji. 
Time je učinio tešku i kobnu pogrešku, to kobniju, što su se za 
»klasikom kauzalnog problema« poveli mnogi drugi od najupliv- 
nijih filozofa, pa i Kant, osnivač transcendentalnog idealizma. 

Kant na prvi pogled kao da drukčije shvaća kauzalni pro- 
blem nego li Hume. Dr. Zimmermann veli u svojoj študiji o Kan- 
tovoj i skolastičkoj teoriji uzročnosti"), da »rješavanje kauzalnog 
problema u svezi s čitavom spoznajnom naukom kriticizma (t. i. 
Kantove nauke) niže jedno pitanje za drugim, a sva ta pitanja da 
idu za jednim ciljem; dokazati protiv Humeu, da u iskustvenom 
svijetu zbiljski postoji zakon uzročnosti«. Ima razlika između 
Kanta i Humea, velika opreka; ali ona se ne odnosi na sam sud, 
kojim izriču kauzalni princip, nego na njegovu vrijednost i pori- 
jetlo. Kaošto Hume tako i Kant promatra činjenicu, da opažamo 
stanoviti slijed između pojava, i da razlikujemo uzrok i učinak. 
Zato Kant ovako formulira kauzalni princip": »Sve što postaje 
(počinje biti), pretpostavlja nešto, poslije čega slijedi prema neksm 
pravilu<«. Tako u prvom izdanju (1781.), gdje kauzalni princip zove 
»Grundsatz der Erzeugung«, U drugom izdanju (1787.) zove kau- 
zalni princip »Grundsatz der Zeitflolge nach dem Gesetze der 
Kausalitit« te mu daje ovu formulu: »Sve promjene zbivaju se 
prema zakonu veza između uzroka i učinaka«. U ovoj pretpo- 
stavci, da se kauzalnost nalazi samo u nužnom slijedu između 
pojava u vremenu, izlaže Kant svoje mišljenje o kauzalnom prin- 
cipu u čitavoj svojoj raspravi, kojoj je dao naslov“) »druga analo- 
gija«, Gdje nema slijeda u vremenu, tamo nema ni kauzalnosti ni 
razlike između uzroka i učinka, Isto tako, gdje jedno iza drugoga 
slijedi, ali bez pravila, nema govora o kauzalnosti i kauzalnom 
principu. Obratno: gdje ima uzrok ili učinak, tamo ima i vrijeme 
i nužni slijed u vremenu. 

Ne pitamo sada, da li je istina, što Kant veli; pitamo samo, 
da li je njegova problematika potpuna, t, j. da li nam daje odgovor 
na pitanja, koja su nužno skopčana s njegovim rješenjem kauzal- 
nog problema. A želimo znati, kako možemo razlikovati slučajni 
slijed između raznih pojava i kauzalni vez, drugim riječima, kako 
možemo znati, da li je neka pojava slijedila iza druge prema pravi- 

9) Kani i neoskolastika, Zagreb 1921, II. dio, str. 53. 

1) Kritik der reinen Vernunft, izd. Reclam, str. 180. 1) Kritik str, 
180—196. 12) Einige Hauptprobleme der Metaphysik, Freiburg 1923, 89, 1%) Das 
Kausalprinzip, Augsburg 1928, 19. 

lu ili bez pravila, Zatim pitamo s Geyserom'“), kako će nam Kant 
dokazati, da nikada ne opažamo koji vanjski događaj, prije kojega 
nije bio nijedan drugi događaj, iza kojega bi redovito slijedio. 
Napokon, kako možemo znati, da li nešto jest učinak ili ne, Ovo 
nam je glavno pitanje između svih onih, koja obuhvaća kauzalni 
problem. Pravo veli Hessen"): » Worauf es ankommt, ist eben, zu 
wissen, dass etwas eine Wirkung ist«, Nažalost je ovo načel» 
upotrijebio samo protiv nekih skolastičkih filozofa, a ne kod 
prosudivanje Kantove teorije, uz koju u glavnom pristaje i on, 
kaošto i golema većina filozofa iza Kanta, ako izuzmemo zastup- 
nike skolastičke filozofije. 

iz Hume—Kantova kauzalnog principa slijedi »princip za- 
tvorene naravne kauzainosti — das Prinzip der geschlossenen 
Naturkausalitat«, prema kojemu se sve u svijetu zbiva prema 
naravnim zakonima i na temelju naravnih ili fizičkih ili materijalnih 
uzroka, jer inače ne bi postojao onaj slijed između raznih pojava. 
Slijedi i vječnost niza u zbivanju, kaošto i nemogućnost čudesa i 
slobode. Sve su to nauke, koje su »modernim« misliocima na filo- 
zoiskom kaošto i na području specijalnih znanosti vrlo drage. 
Zato i općenito prihvaćaju Kantovu formulu kauzalnog principa, 
samo traže nove putove u dokazivanju njegove vrijednosti i nje- 
gova porijetla. Na mjesto psihologističkog izvađanja, kakvo je 
uključeno i u »sintetičkim sudovima a priori« nastoje, da induk- 
cijom dođu do istoga cilja. Tako Minchenski filozof Becher'*). ] 
za njega je učinak »ein entstandenes Reales, das mit dem Fertig- 
sein eines anderen Realen (der Ursache) sofort gesetzmissig aui- 
tritt, jedoch dem Entstehen dieses anderen nachfolgt«, t. j. učinak 
i uzrok su dvije realnosti, koje su postale i koje su među sobom 
tako povezane, da jedna nužno odmah postaje, kad je druga po- 
stala; ova se zove uzrok, ona učinak. U ovom smislu Becher razu- 
mije i kauzalni princip"): »Svaka realnost, koja je postala, je uči- 
nak t. i. ima uzrok«. Izričito nadodaje, da onaj uzrok uvijek ili 
prema zakonu sa sobom vuče onaj učinak, Dakle i za Bechera je 
glavno ili jedino kod kauzalnosti onaj niz između događaja. Kako 
li možemo znati, da nešto jest postalo, toga nam ne kaže, kaošto 
ni ono, prema čemu možemo znati, da li neki događaj, koji slijedi 
iza drugoga, slijedi prema zakonu ili samo slučajno. K tomu još i 
to pitamo, zašto mora postati ne samo učinak nego i uzrok. 


3. Što nije smisao kauzalnog principa. 


Zato ne može biti pravi smisao kauzalnog principa onaj, u 
kojem se ističe slijed pojava prema nekom zakonu, Posve je 
opravdano, što kaže Schneider '") protiv Humea i protiv Kanta: 
»Pripomenuti treba, da kauzalni zakon ističe samo to, da svako 


1) Einfihrung in die Philosophie, Miinchen 1926, 118—125. 5) Einfiih- 
rung 121. 1%) Probleme der Gotteserkenntnis, Minster 1928, 63—64. 


138 Problem kauzalnog principa, njegov smisao i njegovo rješenje 





Miyšnje ima neki uzrok. Ali da uzrok djeluje prema nekom pra: 
vilu, t. j. uvijek na isti način i zato prema nekom zakonu, niic 
sadržano u kauzalnom principu kao takvom. Ova misao istom 
kasnije dolazi na temelju refleksije, i to putem prirodoznanstve- 
nog razmatranja«. Iskustvo nam pokazuje, da fizički uzroci djeluiu 
prema stanovitim zakonima; ali iskustvo nam ništa ne kazuje o 
apsulutnoj nemogućnosti iznimke, a još manje, da nema drugih 
uzroka osim fizičkih ili da su i ovi podvrgnuti zakonima, koji 
vrijede u fizičkom svijetu. 

Već kod Hertlinga'") nalazimo jasno izrečenu razliku izmeću 
»kauzalnog principa« i »kauzalnog zakona«; onaj vrijedi za svako 
zbivanje, ovaj samo za djelovanje fizičkih uzroka, I Hessen") 
upozoruje na ovu razliku, Inače se zamijeni »kauzalitet« sa »uni- 
formitetom«, kako je zgodno ovu razliku izrazio Schmid“"), 

Pitanje, na koje ima da odgovori kauzalni princip, jest cro 
transcendentalno pitanje: Kako možemo prepoznati, da li neko 
biće jest prouzrokovano ili ne. Transcendentalno — u skolastičkom 
smislu — je ovo pitanje, jer se ne odnosi samo na neke vrste bića 
nego na svako: na čitav svijet kaošto i na pojedine dijelove; na 
Boga kao što i na sve ono, što je pod Bogom. Ali u potpunom 
smislu je kauzalni princip onaj posljednji odgovor, koji ne iziskuje 
ponovnog pitanja, zašto je neka stvar prouzrokovana, a ne sama 
od sebe, t. j. bez uzroka. Tražimo dakle ne samo kratku formulu, 
koja nam kaže, da li neka stvar jest sama od sebe ili nije, nego 
tražimo nutarnji razlog, zašto nije sama od sebe nego je prouzru- 
kovana. Tražimo definiciju, koju možemo upotrijebiti samo za 
prouzrokovanu, ali i za svaku prouzrokovanu stvar kao takvu. 
Odgovor na ovo najdublje pitanje bacit će svijetlo i na one formu- 
le kauzalnog principa, koje nemaju općenite vrijednosti te ne daju 
odgovor na ono posljednje i najdublje pitanje, premda su realistič- 
ke, a ne subjektivističke kaošto je Hume-Kantova formula kauzal- 
nog principa. 


4, Oblik kauzalnog principa. 


Tako nalazimo kod mnogih filozofa ovaj oblik kauzalnog 
principa: »Što počinje biti, mora imati uzrok, od kojega je pro- 
izvedeno«. Franzelin") nabrajajući razne formule kauzalnog prin- 
cipa postavlja ovu na prvo mjesto. Isto tako Frick"! i Donat"). 
U svagdanjem ili uopće praktičnom životu služimo se najčešće 
ovim oblikom, Kad opazimo nešto novo ili neku promjenu, odmah 
tražimo uzrok, jer smo uvjereni, da je moralo nešto prouzrokovati 
onu promjenu. Uvjereni smo, da sve, što počinje, mora imati 

17) Vorlesungen iiber Methaphysik, Munchen 1922, 71—73, 1*) Das Kau- 
salprinzip, Augsburg 1928, 20-—22. 2) Erkenntnislehre, Freiburg 1890, 45. 
?") Quaesliones selectae, Oeniponte 1921, 185. "!) Ontolosia, 5. zd. Freiburg 
1921, 195, 2%) Ontologia, 5. izd. Innsbruck 1921, 207. 

uzrok, Ovo nas uvjerenje potiče na istraživanje stvari i njihovih 
okolnosti te je tako izvor mnogostrukoga znanja, kojim se opet 
možemo okoristiti u praktičnom životu, da postignemo željene 
ciljeve. Ipak ovaj oblik kauzalnog principa ne može biti odgovor 
na naše općenito pitanje, kako možemo kod kojegod stvari znati, 
da li je proizvedena ili ne. Onaj princip: »Što počinje biti, mora 
biti prouzrokovano«, ne može biti ona definicija, koja vrijedi za 
sve, što ima uzrok, i samo za ovo. I ako je istina, da ništa ne može 
započeti bili, a da nije proizvedeno, ostaje drugo pitanje, da li je 
samo ono prouzrokovano, što počinje biti; a ovo nijesu riješili ni 
najveći geniji svih vijekova, kao što sv, Toma, Pa i kad bismo 
znali, da sve ono i samo ono, što je prouzrokovano, počinje biti, 
ipak tome još ne bismo znali, zašto. Jamačno nije započinjanje 
bitisanja razlog prouzrokovanosti, nego je pretpostavlja. 

Zato drugi vole ovu formulu kauzalnog principa, u kojoj se ne 
spominje započinjanje: »Sve, što postaje ili što se zbiva, ima uz- 
rok«. Tako Kleutgen“): »Alles was geschieht, hat eine Ursache«, 
Schmid?'): »Alles Werdende muss eine Ursache haben, warum es 
eintritt, ohnedem wiirđe es weder moglich noch wirklich sein: das 
ist der Sinn des Causalitatsprinzips«, Hertling?"): »Der Saiz der 
Kausalitat als methaphysischer Grundsatz lautet: ,Alles, was ge- 
schieht als die Folge einer Ursache'«, Blanc): »Rien ne commen- 
ce ou ne se fait sans cause«, Gredt""): »Quidquid fit, causam ha- 
bet«, Hessen"): »Jedes Geschehen, jede Ver4nderung hat eine 
Ursache -—— so lautet das Kausalprinzip«, Schneider"): »Jedes 
Gescheken, hat eine Ursache«, Geyser"): »Nichts entsteht ohne 
eine Ursache«, 

Premda se u formuli »Što postaje ili što se zbiva, ima uzrok 
ili je prouzrokovano« ne spominje počinjanje, ipak nekima »post:- 
ti« isto znači kaošto »započet biti«. Tako smo vidjeli, gdje Blanc 
oboje istovetuje: »Ništa ne počinje biti ili ne postaje bez uzroka«. 
Slično i Remer"'): «Quidquid fit vel quidquid incipit esse, causam 
sui efficientem habet«, Varvello*): »Nihil fit sine causa efficjente, 
aut quod esse incipit, habet causam sui proportionatam«. Gutber- 
let"): »Was wird, was anfingt zu eristiren, verlangt eine Ursache 
seines Werdens, der anfangenden Existenz«, Ako se dakle »po- 
stati« istovetuje sa »počinjati biti«, moramo ponoviti, što smo ka- 
zali o prvoj formuli: ona ne sadržaje posljednji i općeniti odgovor 
na pitanje kako možemo za kojugod stvar prepoznati, da li je pro- 
25) Philosophie der Vorzeit, 2. izd., Innsbruck 1878, 1, sv., 475. 2%) Fr- 
kenntnislehre, Freiburg 1890, Il. sv. 27. ?5) Vorlesungen iiber Metaphysii, 
Miinchen 1922, 71, 29) Dictionnaire de Philosophie, Paris 1906, stup. 983. 
#7) Elementa philosophiae, Freiburg 1926, HN, 149. 2) Das Kausalprinzip, Augs- 
burg 1928, 18. #%) Probleme der Gotteserkenntnis, Miinster 1928, 59, 9) Einiće 
Hauptprobleme der Metaphysik, Freiburg 1923, 76. 

") Ontologia, ed. IV., Romae 1921, 189. 2") Ontologia, Torino 1921, 111. 
4) Allgemeine Metaphysik, 3. izd., Miinster 1897, 190. 

uzrokovana ili ne. Ali i u slučaju, da kod postajanja doista ne 
mislimo na počinjanje, ipak ostaje pitanje, da li imađemo defini- 
ciju, koju tražimo. I ako je sve, što postaje, prouzrokovano, ipak 
se dalje pita, da li samo ono što postaje, ima uzrok. Pa ako i to 
stoji, ne znam time još razlog, zašto tako mora biti: da li je ono, 
što postaje, zato prouzrokovano, jer postaje, ili da li zato postale, 
jer je prouzrokovano. Ne možemo prihvatiti niti prvo niti drugo 
mnijenje, jer oboje pretpostavlja jedan drugi razlog. 

Isto, što smo primijetili glede formule »Što postaje ima 
uzrok«, vrijedi i za formulu »Quidquid movetur, ab alio movetur 
— sve, što se giba ili mijenja, ima uzrok gibanja ili promjene u 
nečem drugom«. Ovaj princip postavio je Aristotel u osmoj knjizi 
svoje fizike ili naravne filozofije“), gdje ga opširno tumači te njime 
dokazuje, da mora posljednji uzrok svakoga gibanja ili promjene 
biti nešto, što se ne mijenja), i to da mora biti nešto netjelesno 
ili duh"), Ovaj je princip od Aristotela poprimio sv. Toma ter ga 
upotrijebio kao temelj za prvih od svojih pet dokaza ili puteva 
(quinque viae), koji vode spoznaji, da ima Bog"): »Prvi i jasniji je 
put, koji polazi od gibanja. Sigurno je naime i sjetila nam svjedoče, 
da se neke stvari na svijetu gibaju; a sve, što se giba, ima uzrok 
svoga gibanja u nečem drugom«. Kako se sv. Toma služio Aristo- 
telovim mislima, kako li ih je dalje razvio i produbao u nauci o 
Bogu, vrlo je lijepo i temeljito prikazao Rolfes*), Nas ovdje, gdje 
raspravljamo samo o smislu kauzalnog principa, zanima samo 
pitanje, da li je možda ovaj princip »Omne quod movetur, ab alio 
movetur« kauzalni princip u smislu Aristotela i sv. Tome. Ime 
mu ovo ne pridijeva nijedan od obojice; ali to ne dokazuje ništa, 
jer izraz »kauzalni princip« kod njih uopće ne nalazimo; ali ne 
radi se o imenu, nego o stvari, Stvarnoj pak istini odgovara, što 
Zimmermann") veli, da »Aristotel formulira (u Phys. VII. 1.) kau- 
zalni zakon ovako: Sve štogod se giba, mora biti od nekoga stav- 
ljeno u gibanje i da je ovu nauku prihvatio sv. Toma«, Istoga je 
mišljenja i Hessen*). 1 Zimmermann i Hessen pripisuju onomu 
principu posve općeniti smisao, tako te gibanje znači svaki prelaz 
iz potencijalnosti u aktualnost. Zato kaže Hessen“:), da sv. Toma 
isti onaj princip izriče na drugi način, kad kaže*?): »Non reducitur 
quod est in potentia in actum, nisi per id, quod est in actu — 
ništa ne može iz potencijonalnoga postati aktualno, osim preko 
onoga, što je aktualno«, Da li doista kod Aristotela i kod sv, Tome 

onaj princip »Omne quod movetur, ab alio movetur« ima tako 
općeniti smisao, nećemo istraživati. Ali htjeli bismo znati, da li: 
ona formula sadržaje posljednji odgovor na pitanje: »Kako mogu 
za kojugod stvar znati, da li je prouzrokovana ili ne?« Ako je sve, 
što se giba, ovisno o uzroku, pita se, da li je samo ona, što se 
giba, ovisno o uzroku, i zašto? Koji je posljednji razlog, zašto se 
neka stvar giba, i zašto se neka druga stvar ne giba; zašto je 
jedna stvar ovisna o uzroku, a druga ne? Odgovor na ovo pitanie 
sadržaje kauzalni princip u najdubljem smislu, dakako samo, ako 
je pravi istiniti odgovor. 

Ima razlika između prouzrokovane i neprouzrokovane siva- 
ri, koja postoji; mora dakle biti i razlog ove razlike, i to nutarnji 
razlog, tako te ona stvar, koja postoji, a da nije prouzrokovana, 
ne može biti ovisna o uzroku, a ona, koja je prouzrokovana, ne 
može hiti neovisna a uzroku. Ovaj nutarnji razlog naći, znači 
riješiti kauzalni problem u pravom smisiu. Ta; nutarnji razlog 
hoćemo dakle da potražimo. F. Šanc D. L 

